Vali valdkond ja võrdle pakkumisi:
#000000
Loe, kuidas ja millist soojuspumpa endale valida
#000001
Eesti kliimas kasutatakse peamiselt kolme tüüpi soojuspumpasid: maasoojuspumpasid, õhk-vesi soojuspumpasid ja õhksoojuspumpasid. Milline neist aga sobib sinu kodu kütmiseks kõige paremini? Siin tuleme appi meie. Sellelt lehelt leiad vastused kõikidele soojuspumpasid puudutavatele küsimustele. Aitame sul teha targa valiku, sest kütte valid aastateks.
#000002
Üliefektiivne horisontaalse kollektoriga või puurkaevuga maakütte lahendus. Sobib hoone kütmiseks ja jahutamiseks ning sooja tarbevee tootmiseks.
#000003
Õhk-vesi soojuspump õues, veeboiler majas sees. Aias kaevata pole vaja. Soodne paigaldus. Seade võimaldab kütta, jahutada ja vett soojendada.
#000004
Õhksoojuspump on lihtne ja soodne lokaalne kütte ja jahutuslahendus. Lihtne paigaldada. Sobib paremini suurtele ja avatud ruumidele. Sooja vett ei tooda.
#000005
Miks tellida soojuspump Elektrihind.ee kaudu?
#000006
Meie aitame sul leida küttesüsteemi täislahenduse. Sinu kodu ja vajadused on esikohal.
#000007
Ühe päringuga saad pakkumised mitmelt professionaalselt ettevõttelt korraga.
Leiad just sinu kodule parima soojuspumba ja küttesüsteemi.
Paigaldus ja garantii sertifitseeritud paigaldaja poolt.
Võimalus tellida küttesüsteemi projekteerimine ja kooskõlastus omavalitsusega.
Meiega hoiad kokku oma aega ja raha.
#000008
Meie partnerid pakuvad ka kütteprojekti koostamist. Projekt on aluseks kütteseadme valimisel ja selle paigaldamisel. See on väike lisakulu, kuid tasub ennast hiljem kuhjaga ära.
#000009
Toome ühe näite: sinu maja küttekoormus on 10kW. Kui sa seda aga ei tea, siis võib kergesti juhtuda, et sinu hoonele paigaldatakse madalama küttekoormusega seade, nt 6kW, ja sinu maja küttesüsteem on aladimensioneeritud. Seadme pumba kompressor peab pinna kütmiseks tegema ettenähtust oluliselt rohkem tööd. Selle tulemusena on ka elektrikulu suurem.
#000010
Võib juhtuda ka vastupidi: sinu 10kW kütte vajadusega maja saab hoopis suurema, 14kW soojuspumba. Seda nimetatakse üledimensioneerimiseks. See on küll parem variant kui aladimensioneerimine, aga ka sellel on piisavalt miinuseid. Võimsam soojuspump on alati kallim ja kuna üledimensioneerimisega jäävad pumba töötsüklid liiga lühikeseks, siis kulutavad need pumba elutähtsaid osasid.
#000011
Soojuspump - milleks seda kasutatakse?
#000012
Soojuspump on väga tõhus ja energiasäästlik küttetehnoloogia. Seetõttu kogub see ka üha rohkem populaarsust. Maasoojuspumpa ja õhk-vesi soojuspumpa kasutatakse hoonete kütmiseks, jahutamiseks ning sooja vee tootmiseks. Õhksoojuspumbaga saab kütta ja jahutada, aga ei saa toota sooja tarbevett. Kuna tegemist rohelise ja taastuva energiaga, siis vähendate soojuspumba kasutusele võtmisega oma jalajälge looduses ja teie energiakulud ning kodukulud vähenevad märgatavalt.
#000013
Soojuspump toob igapäeva ellu mugavuse, te ei pea enam puid lõhkuma või katla ääres istuma ega fossilseid kütuseid ladustama. Saate oma igapäeva toimetamisi teha aastaringselt kartmata, et kui kodust lahkute võib midagi küttesüsteemiga juhtuda. Tegemist on väga turvalise ja ökonoomse tehnoloogia ning majandamisega.
#000014
Kui soojuspumba tüüp on valitud, siis pead otsustama, kas soovid on-off või inverter süsteemiga maasoojuspumpa. On-off süsteem lülitab ennast ise sisse-välja vastavalt küttevajadusele. Inverter reguleerib ennast automaatselt. Invertertüüpi soojuspump maksab soetamisel rohkem kui On-Off-tüüpi pump, aga annab aastas suurema kütte kasuteguri. Teisisõnu on sinu igaastane kulu selle võrra väiksem. Eestis paigaldatavatest soojuspumpadest kasutab suurem enamus inverter tehnoloogiat.
#000015
Soojuspumba paigaldamise A ja O
#000016
Siit leiad vastused kõikidele küsimustele, mis puudutavad soojuspumba paigaldamist.
#000017
Oleneb, millisel viisil soovid maasoojuspumpa paigaldada: kas horisontaalse maakollektoriga või tahad vertikaalset lahendust ehk kollektorit puurkaevu lahendusega.
#000018
Horisontaalse maakütte lahenduse puhul vajaliku energiakoguse ammutamiseks on vajalik piisavalt suure vaba krundipinna olemasolu, ca 600 m2. Rusikareegel ütleb, et 1 m2 hoone köetavat pinda vajab vähemalt 3 m maakollektorit ja 1 m2 hoone köetavat pinda vajab vähemalt 3,6m2 vaba maapinda.
#000019
Vertikaalse ehk puurkaevuga maakütte lahenduse puhul peate arvestama, et Eesti tingimustes tuleb teha keskmiselt kaks 50-100m sügavusega puurkaevu ning need peavad asetsema teineteisest ca 6m kaugusel.
#000020
Õhk-vesi soojuspumba ja õhksoojuspumba paigaldamiseks pole kinnistu suurusel sisuliselt mingit tähtsust kuna seade on võimalik paigaldada 1 m2 krundi pinna peale või otse maja külge.
#000021
Vertikaalse ehk puurauguga maakütte lahendus nõuab oluliselt vähem maapinda. Eramu puhul on vaja vaid 1-2 puurauku, mis jäävad teineteisest ca 6 m kaugusele. Horisontaalne maakütte lahendus vajab vähemalt ca 600 m2 maapinda. Teine oluline eelis on see, et pärast ei pea sa haljastust taastama. Nimelt maakollektori paigaldamisel kaevatakse sinu kinnistu üles ja aia loomiseks pead kulutama päris korraliku summa. Paigaldatud maakollektori peale ei saa istutada puid, selle peal ei ole soovitav sõita raskete sõidukitega ja seal ei saa hiljem ehitada. Ja kõige tähtsam, puurauguga maaküte on oluliselt efektiivsem kuna temperatuurid on stabiilsemad. Samas pead arvestama, et maakollektori kaevamine maksab ca 3-4 eurot ühe jooksva meetri kohta (ca 800 m), puurimine aga võib maksta 40-50 eurot/m ja sul vajad arvatavasti kahte 50-100 m sügavust puurauku.
#000022
Jah, saab. Suur enamus soojuspumba paigaldajaid võivad sind aidata järelmaksuga ostmise ja paigaldamise korraldamisel.
#000023
Kui sul on vesiradiaatorküte, vesipõrandaküte ja/või vesitorustikuga seinaküte, siis saad kütmiseks kasutada maasoojuspumpa või õhk-vesi soojuspumpa. Mõlema eelpool nimetatud soojuspumbaga saab toota ka sooja tarbevett. Õhksoojuspumbaga vesikütte süsteeme kütta ei saa, vaid lihtsalt õhku. Samuti ei võimalda õhksoojuspump sooja tarbevee tootmist.
#000024
Vetikaalne ehk puurauguga maaküte on efektiivsem. Kõik oleneb väga paljuski sinu kinnistu geoloogilistest tingimustest, aga puurauguga maaküte on keskmiselt ca 10% efektiivsem kui horisontaalne süsteem.
#000025
Sisuliselt on tegemist sama tehnoloogiaga. Lihtsalt ühel juhul ammutatakse energiat maa seest, teisel juhul õhust.
#000026
Kõige tähtsam ja suurem vahe on paigaldamise kulus. Kui maasoojuspumba ost ja paigaldus on ilma lisatöödeta ca 11 000-13 000 eurot (kui soovid puurkaevuga, siis on veelgi kallim), siis õhk-vesi soojuspump maksab ca 4500-5500 eurot + 700-1500 eurot paigaldus. Õhk-vesi soojuspumba paigaldamisega hoiad raha kokku ka selle arvelt, et ei pea hiljem kinnistu haljastust taastama.
#000027
Samas on nende kahe soojuspumba vahe energia tootmises. Nende COP on erinev, ehk kui palju seade ise tarbib elektrienergiat, et toota soojusenergiat. Maasoojuspumba puhul võib see kordaja olla 3,5-5, õhk-vesi soojuspumba puhul kuni ca 4. Numbrid paranevad pidevalt. Tänase päeva seisuga on efektiivsemad õhk-vesi soojuspumbad väga lähedased maasoojuspumbale. Kuigi pikas perspektiivis peetakse maasoojuspumpa ikkagi kulueffektiivsemaks.
#000028
Maasoojuspump on sisuliselt hääletu, samas õhk-vesi soojuspump teeb peaaegu olematut häält. Mõnele võib õhk-vesi soojuspump olla esteetiliselt vastuvõetamatu, kuna selle väline osa on hoone fassaadil. Väga palju sõltub ka kliimast – kui on külmad ilmad, siis maasoojuspump on oluliselt efektiivsem. Samas kevad-suviste ilmadega võib mingitel juhtudel olla õhk-vesi soojuspump isegi efektiivsem. Meie ise soovitame teha majale kütteprojekti, et siis juba vajaminevate numbrite pealt vaadata, kumb sobib just sinu kinnistule paremini. Kui võtad pakkumised, siis võid võtta mõlemale tootele. Madalatel temperatuuridel, -20 ja alla, võib õhk-soojuspump vajada lisakütteallikat ning muutub ka ise ebaefektiivseks ehk COP alaneb ja pump tarbib kütte tootmiseks ise rohkem elektrit. Seepärast on kütteprojekt ja dimensioneerimine väga tähtsad. Vale dimensioneerimine võib hiljem suuremate elektriarvetega kätte maksta.
#000029
Oleneb, milleks soojuspumpa vajad. Kui tegemist on elumaja kütmisega ning vajad ka sooja vett otse pumbast, siis on ainuke variant õhk-vesi soojuspump, kuna õhksoojuspump sooja vett ei tooda. Õhk-vesi soojuspump on ka kuluefektiivsem pikas perspektiivis, samas palju kallim paigaldada. Kui sul on tegemist suvemajaga, kus on vähe tube ja kus sa talvel väga ei viibi, siis peaksid kaaluma õhksoojuspumba paigaldamist. Jahutamisega saavad mõlemad hakkama.
#000030
Hea hinnaga soojuspumba saate kui teete päringu läbi meie süsteemi. Saadame päringu edasi mitmele tuntud ja väga pika ajalooga Soojuspumba paigaldamisega tegelevale ettevõttele, teeme teie pakkumised võrreldavaks ja anname teile tagasisidet ja soovituse, milline pakkumine on suure tõenäosusega parim just teie majale. Meie kaudu saadud pakkumistes on hinnad ja omadused toote omadused võrreldavad, et teha kindlaks hea hind. Pea meeles, et soojuspumba paigaldamisel on hind siiski ainult üks komponentidest, sest kogu pakkumise sisu võib erineda. Tehke päring meie kaudu ja proffid aitavad teid valiku tegemisel.
#000031
On-off süsteem lülitab ennast ise sisse-välja vastavalt küttevajadusele. Inverter reguleerib ennast automaatselt. Invertertüüpi soojuspump maksab soetamisel ca 1000 – 1500 eurot rohkem kui on-off-tüüpi pump, aga annab aastas ca 10-15% suurema kütte kasuteguri. Teisisõnu on sinu igaastane kulu selle võrra väiksem. Ligi 90-95% Eestis paigaldatavatest soojuspumpadest on inverter tehnoloogiaga. Pea meeles, et inverter kulutab vähem soojsupumpa kuna lülitusi on vähem – ka see on kulu. Kui küsite meie arvamust, siis siis soovitaksime vaid inverteriga soojuspumpasid kuna nad on palju efektiivsemad ja ilmastikule sujuvamalt reageerivamad.
#000032
Jah kui paigaldate horisontaalse maakütte süsteemi koos maakollektoriga. Kui paigaldate maakütte puurauguga, siis sisuliselt jääb teie kinnistu pind selliseks nagu ta oli enne. Eks puurimise koha peal olevad sõidukid mingi kahju tekita, aga see on olematu võrreldes maakollektori pinnasesse kaevamisega, mille järel tuleb taastada selle kohal kogu haljastus.
#000033
Maasoojuspumbaga ja õhk-vesi soojuspumbaga on võimalik toota ka sooja tarbevett. Õhksoojuspumbaga see aga võimalik pole ja siis on vaja lisaseadet, nt elektrilist veeboilerit.
#000034
Enamus seadmeid saab kasutada nii puldiga kui ka nutiseadmete abil. See funktsioon võib olla aga lisatasu eest. Kui soovite seda kindlasti siis kirjutage see oma päringusse lisatekstina.
#000035
Meie kaudu tehtavas hinnapäringus saad eraldi lisada ka maja kütteprojekti koostamise teenuse. Me soovitame seda soojalt. Võid selle ise tellida ükskõik milliselt kütteprojektidega tegelevalt ettevõttelt, aga lihtsuse huvides soovitame see lisateenus valida.
#000036
Sõltub pumbast: on 1- ja 3-faasilisi, erineva voolutugevusega ja tavaliselt ca 50 Hz. Iga toote puhul tuuakse see spetsifikatsioonis või pakkumises eraldi välja. Siis saad ka otsustada, kas vajad elektritoite väljaehitamisel abi või on sul kõik juba olemas.
#000037
Ainult õhksoojuspumbaga vajate eraldi boilerit sooja vee tootmiseks, maasoojuspumbal ja õhk-vesi soojuspumbal on see võimekus olemas.
#000038
Arvesta, et kõige rohkem mõjutab seadme maksumust selle omadused ehk mitut ruutmeetrit pinda on vaja kütta, millised on seadme funktsioonid, kas ta on kaugjuhitav, kas tal on lisafunktsioonina ka jahutamine jne. Toome välja keskmised hinnad.
#000039
Õhksoojuspump: seade 600 kuni 1600 eurot + paigaldus 300 eurot
#000040
Õhk-vesi soojuspump: seade 4000 – 7000 eurot + paigaldus 1500 eurot
#000041
Maasoojusump / maaküte: seade 6500 – 8500 eurot + horisontaalse maakollektori paigaldus 2000 – 2500 eurot
#000042
Hinnad võivad sõltuda paljudest asjaoludest, alates kaevetöödest (liiv vs paekivi) jne. Kui maaküte paigaldatakse puurkaevuga, ehk tehakse vertikaalne maaküte, siis on see oluliselt kallim kui horisontaalne maaküte.
#000043
Tänapäeval, kui ettevalmistused on tehtud, võtab soojuspumba paigaldamine aega 1-2 tööpäeva. Suurema kaevamistöö puhul võib paigaldusaeg pikeneda, aga üldiselt tehakse tööd ära väga kiiresti ja sind häiritakse vähe.
#000044
Maasoojuspump asub siseruumides ja sellele on määratud reeglina minimaalne temperatuur, mis jääb tavaliselt ca +10 kuni +35 kraadi vahele. Lisaks tuleb arvestada, et seade peab olema tasasel pinnal, mille kandevõime on ca 500kg. Lisaks peaks soojuspumba paigaldamise ruumis olema äravoolutrapp.
#000045
Miks valida meid soojuspumba leidmiseks?
#000046
Võidad ajas, kütte- ja elektrikuludes.
#000047
Küsi pakkumist soojuspumbale juba täna!
#000048
100% tasuta ja kohustustevaba päring.
#000049
Telli iga-aastane elektri ning gaasi turuhindade võrdlus endale
#000050